मंगलवार दि॰ 03.04.18 वैशाख कृष्ण चतुर्थी के उपलक्ष्य में वैसाखी संकष्टी चतुर्थी मनाई जाएगी। कृष्ण पक्ष को आने वाली चौथ को संकष्टी चतुर्थी कहा जाता है। ज्योतिषशास्त्र के अनुसार मंगलवार पर पड़ने वाली चतुर्थी को अंगारक चतुर्थी कहते हैं। इसी करण इस चतुर्थी को वैसाखी अंगारक संकष्टी चतुर्थी कहा जाएगा। वैशाख महीने के कृष्ण पक्ष की चतुर्थी को गणपति के “वक्रतुण्ड” स्वरूप की पूजा करने का विधान है। गणेश के अष्ट स्वरूप वर्णन में पहला स्वरूप वक्रतुण्ड है। वक्रतुण्ड स्वरूप की पौराणिक किविंदीती के अनुसार गणेश और मत्सरासुर के बीच 5 दिनों तक भयंकर युद्ध चला। युद्ध में मत्स-रासुर के दोनों पुत्र सुन्दरप्रिय व विषयप्रिय मारे गए और वक्रतुंड का क्रोधित रूप देख मत्स-रासुर मारे भय के कांपने लगा, उसकी सारी शक्ति क्षीण हो गई तथा वह विनयपूर्वक वक्रतुंड की स्तुति करने लगा। इससे दयामय भगवान वक्रतुंड प्रसन्न हुए व मत्स-रासुर को अभयदान दिया।